ŠIAULIŲ MIESTO SAVIVALDYBĖS TARYBA

SPRENDIMAS

DĖL SAVIVALDYBĖS TURTO PRIPAŽINIMO NEREIKALINGU ARBA NETINKAMU (NEGALIMU) NAUDOTI IR JO PERDAVIMO HUMANITARINEI PAGALBAI TEIKTI

2023 m. liepos 13 d. Nr. T-333

Šiauliai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 7 dalimi, 26 straipsnio 1 dalies 1, 2 punktais ir 4 dalimi, 27 straipsnio 1 dalies 7 punktu, Lietuvos Respublikos vystomojo bendradarbiavimo ir humanitarinės pagalbos įstatymo 10 straipsnio 1 ir 4 dalimis, 11 straipsnio 2 dalimi, Šiaulių miesto savivaldybės institucijos ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo, patvirtinto Šiaulių miesto savivaldybės tarybos 2022 m. balandžio 7 d. sprendimu Nr. T-74 „Dėl humanitarinės pagalbos suteikimo“, 15.5 punktu, atsižvelgdama į Šiaulių miesto savivaldybės administracijos Bendrųjų reikalų skyriaus 2023-04-26 raštą Nr. BS-680, Lietuvos Respublikos užsienio reikalų ministerijos 2023 m. birželio 8 d. rekomendaciją Nr. GCS-327 teikti humanitarinę pagalbą, Vystomojo bendradarbiavimo ir humanitarinės pagalbos teikimo komisijos 2023 m. birželio 12 d. posėdyje priimtą rekomendaciją dėl sprendimo suteikti humanitarinę pagalbą priėmimo (2023 m. birželio 15 d. protokolas Nr. VAK-302) ir įvertinusi humanitarinės pagalbos poreikio pagrįstumą, Šiaulių miesto savivaldybės taryba nusprendžia:

1. Pripažinti nereikalingu arba netinkamu (negalimu) naudoti Šiaulių miesto savivaldybei nuosavybės teise priklausantį šį ilgalaikį materialųjį turtą:

1.1. automobilį „Škoda Fabia Combi“, valstybinis numeris AFV 335, identifikavimo numeris TMBHY46Y454200301, turto inventorinis numeris 1500031a, likutinė vertė – 0 Eurų;

1.2. automobilį „Volkswagen Transporter“, valstybinis numeris SSS 719, identifikavimo kodas WV2ZZZ70Z3H139493, turto inventorinis numeris 15135282, likutinė vertė – 0 Eurų.

2. Nurašyti šio sprendimo 1 punkte nurodytą ilgalaikį materialųjį turtą.

3. Perduoti neatlygintinai Ukrainos Respublikos Ivano Frankivsko miestui (paramos fondui „Ukrainos humanitarinis centras“) ilgalaikį materialųjį turtą, nurodytą šio sprendimo 1 punkte, skirtą humanitarinei pagalbai teikti.

4. Įgalioti Šiaulių miesto savivaldybės merą pasirašyti šio sprendimo 1 punkte nurodyto turto priėmimo ir perdavimo aktus.

Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų apygardos administraciniam teismui bet kuriuose šio teismo rūmuose.

Savivaldybės meras	Artūras Visockas